RESOLUCIÓN do 27 de setembro de 2024, da Dirección Xeral de Traballo Autónomo e Economía Social, pola que se fai público o esgotamento do crédito das aplicacións orzamentarias 44.04.324C.471.0 e 44.04.324C.771.0 destinadas ao financiamento das axudas establecidas na Orde do 27 de maio de 2024 pola que se establecen as bases reguladoras do Programa ES-Transforma en cooperativas ou sociedades laborais e se procede á súa convocatoria para a anualidade 2024 (código de procedemento TR802R).
Consellería de Emprego, Comercio e Emigración — III. Outras disposicións — 07/10/2024

Mediante a Orde do 27 de maio de 2024, que foi publicada no
Diario Oficial de Galicia
núm. 111, do 10 de xuño, establecéronse as bases reguladoras pola que se establecen as bases reguladoras do Programa ES-Transforma en cooperativas ou sociedades laborais e se procede á súa convocatoria para a anualidade 2024.
A citada Orde do 27 de maio de 2024 establece no seu artigo 16.3 que a concesión das subvencións se realizará en réxime de concorrencia non competitiva, nos termos previstos no artigo 19.2 da Lei 9/2007, do 13 de xuño, segundo o cal as bases reguladoras das convocatorias de axudas poderán exceptuar o requisito de fixar unha orde de prelación entre as solicitudes presentadas que reúnan os requisitos establecidos cando, polo obxecto e a finalidade da subvención, non sexa necesario realizar a comparación e prelación das solicitudes presentadas nun único procedemento ata o esgotamento do crédito orzamentario.
Pola súa parte, o artigo 28.2 da Orde do 27 de maio de 2024 establece que no suposto de que antes de finalizar o prazo de presentación de solicitudes se esgotase o crédito establecido na convocatoria, o órgano concedente acordará a inadmisión de solicitudes e publicará tal circunstancia no DOG e na páxina web da consellería.
Unha vez esgotados os recursos económicos destinados ás axudas previstas na Orde do 27 de maio de 2024, da Consellería de Emprego, Comercio e Emigración, pola que se establecen as bases reguladoras do Programa ES-Transforma en cooperativas ou sociedades laborais e se procede á súa convocatoria para a anualidade 2024, na aplicación orzamentaria 44.04.324C.471.0, á cal se imputan os conceptos subvencionables establecidos nos números 1, 2, 3, 4 e 5 do artigo 6 das bases reguladoras, así como os incrementos regulados no seu artigo 7.2, e na aplicación orzamentaria 44.04.324C.771.0, á cal se imputan os conceptos subvencionables establecidos nos números 6, 7, 8, 9, 10, 11 e 12 do artigo 6 das bases reguladoras,
Primeiro. Facer público que o crédito orzamentario asignado ao financiamento das axudas recollidas na devandita Orde do 27 de maio de 2024 quedou esgotado na aplicación orzamentaria 44.04.324C.471.0 con data do 17 de xuño de 2024 coa solicitude presentada ás 9.26 horas e na aplicación orzamentaria 44.04.324C.771.0 con data do 14 de xuño de 2024 coa solicitude presentada ás 11.44 horas
Segundo. Ordenar a publicación desta resolución no
Diario Oficial de Galicia
.
Contra esta resolución, que pon fin á vía administrativa, cabe interpoñer recurso potestativo de reposición ante o órgano que a ditou, no prazo dun mes contado desde o día seguinte ao da súa publicación no
Diario Oficial de Galicia
, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses que se contarán desde a mesma data. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 27 de setembro de 2024